钦定古今图书集成/明伦汇编/闺媛典/第041卷 > 谭宗胜妻茅氏〈曹氏附〉
## 钦定古今图书集成/明伦汇编/闺媛典/第041卷 > 谭宗胜妻茅氏〈曹氏附〉

按《镇江府志》：“茅氏，丹徒人，谭宗胜妻，多病无子，语宗
胜曰：‘若置侧室，我心慰矣’。媒妁誉真州曹使女甚贤，
虑不可屈也。茅曰：‘我病且殆，盍以继室取之’？曹归，谭
见茅，乃绐之曰：‘嫂也’。”曹时时亲奉汤药无懈。偶见宗
胜持茅两手胗视，出泣曰：“‘初为君长者，幸有托，今若
是可乎’？宗胜遂以实告。曹惊走伏氍，毹拜床下，茅亦”
惊起拜曰：“屈若此，我过矣。敢命为二室乎？”两人固逊
久之，竟以姊妹称。居无何，茅病少间，逾年，曹生子恩，
以曾孙自省贵，曹与茅皆赠太夫人。初，茅之父某有
弟不相好，见其女与曹，因自感悟，遂与弟相协和。尝
语人曰：“使吾兄弟式好者，吾女也。”